
„Gelse központú agglomeráció szennyvízelvezetése és -tisztítása”
KEHOP-2.2.2-15-2021-00172
KEHOP_PLUSZ-2.1.10-23-2024-00020

Beszámoló összefoglaló
[bookmark: _Hlk177542507]
Jelentés a Gelsei agglomeráció (Alsórajk, Felsőrajk, Gelse, Kerecseny, Kilimán, Orosztony, Pölöskefő, Pötréte) szennyvízhálózatának KEHOP és KEHOP PLUSZ szakaszában megvalósult munkálatairól
A KEHOP program keretében, a Gelsei agglomeráció vonatkozásában 2022-ben és 2023-ban elkészültek az engedélyezési és kiviteli tervek. 
2022 júliusában kezdődtek el a Gelse szennyvízhálózat rekonstrukciós munkálatai. 2022 novemberben Orosztony, Kerecseny, Kilimán településeken indultak el az új szennyvízhálózat kivitelezési munkái a településen belüli házi bekötések és gerincvezetékek kiépítésével, térségi nyomóvezeték fektetésével, valamint megkezdődött a szennyvízátemelő műtárgyak építészeti kivitelezése is. 2023 áprilisban Alsórajk, májusban Pölöskefő és júniusban Felsőrajk településeken is elindult gravitációs hálózat kiépítése. 2024 februárban kezdődött meg Pötréte település szennyvízhálózatának építése. Megépültek a külterületi nyomott szakaszok a településeket összekötve a Gelsei szennyvíztisztító telepig. Az építéssel párhuzamosan folytak a csatorna ellenőrző, minősítő vizsgálatok. Közterületi átemelők vonatkozásában az aknák vízzárósági próbáját követően elkezdődtek a gépészeti szerelések 2024 év elején. Az átemelő telepek villamos hálózat kiépítésével az irányítástechnikai rendszerek telepítése – tesztelése, szivattyúk kapacitás mérése sikeresen lezajlott. Kialakításra kerültek a végleges véd-területek, beleértve a bejáró utak kiépítése is.
A KEHOP PLUSZ időszakban a csatornahálózat teljeskörűen elkészült az ellenőrző vizsgálatokon feltárt hibák javításra kerültek. Átemelőknél tapasztalt kommunikációs hibákat javították, üzemszerű próbák sikeresen lezajlottak
A végleges aszfaltozási munkák mindkét településen a nyár folyamán elkészült. Közterületek helyreállítása az eredeti állapotnak megfelelően megtörtént.
A megvalósult állapot geodéziai bemérése, megvalósulási terv-dokumentáció összeállítása elkészült. A projekt tervezet határidőre elkészült, üzemeltetésre átadva Dél Zalai Vízmű Zrt. részére. A településeken élő lakosság tájékoztatása „lakossági fórum” keretében megtörtént. 

